Hvilke medikamenter skal registreres og hvordan?

Å vite hvilke medikamenter som skal registreres og hvordan er ikke alltid så lett å holde oversikten over. Riktige koder er viktig både for statistikk og ikke minst for økonomien til sykehuset. Her kommer en liten manual som går gjennom de viktigste momentene for å bli god til å kode medikamenter.

Hva sier kodeveiledning 2022? (utdrag)

«Det stilles ikke krav om generell registrering av all farmakoterapi. Kodene for farmakoterapi brukes når det er behov for å registrere medikamentbruk av statistiske grunner eller når aktivitetsbasert finansiering krever dette. Om legemiddelbehandling kodes må det aktuelle legemiddel også angis med ATC-kode eller annen kode som brukes til dette formål».

Hva sier ISF-regelverket 2022? (utdrag)

«En del av legemiddelbehandlingen i spesialisthelsetjenesten har særskilte registerings- og rapporteringsregler. Dette dreier seg i hovedsak om kostbar legemiddelbehandling. Koding av legemiddelbehandling i sykehus forutsetter at legemiddelbehandlingen har relevans for helsehjelpsepisoden og forutsetter at administrasjonen av legemiddelbehandlingen har økonomisk betydning for helseforetaket». Fra 01.01.2022 utgår særkodene for legemidler gitt i sykehus, de erstattes av ATC koder.»

Hva betyr så dette?

Man skal ikke registrere alle medikament. Det er unødvendig og tar lang tid. Dersom man først koder en medikamentell behandling skal man også registrere hvilket medikament man har gitt

Hvilke medikamentelle behandlinger krever regelverket at vi skal registrere?

Kreftlegemiddelbehandling i sykehus

Infusjonsbehandling med særskilte (immunmodulerende) legemidler

Behandling av makuladegenerasjon eller makulaødem

Behandling av Dupuytrens kontraktur/krokfinger uten kirurgi

Medikamentelt svangerskapsavbrudd

Bruk av botulinumtoksin for ulike indikasjoner

Påfyll av baklofen ved ITB-behandling av dystoni og spastisitet

I tillegg er det krav om å registrere legemidler ved

Forgiftninger med legemiddel

Legemiddelutløst tilstand (feber, pankreatitt)

Komplikasjoner/bivirkninger av legemiddelbehandling

Kulepunktene over beskriver de tilfellene der det er krav om registrering. Blodsubstitutter og immunglobuliner bør også registreres. Utover dette er det opp til fagmiljøene å bli enige om hvilke medikamenter som skal registreres.

.

Hvordan kode og registrere rett?

Det generelle formatet for å kode og registrere legemiddelbehandling

Indikasjon (ICD-10)

Administrasjonsform (NCMP)

Medikament (ATC)

Legemidler spesifiseres ved hjelp av ATC-koder. Disse kan søkes opp i DIPS, eventuelt finnes i felleskatalogen.

I DIPS må man registrere ATC-kode knyttet til enten en tilstandskode eller en prosedyrekode.

Hovedregel

Medikament knyttes til prosedyrekode for administrasjonsform.

Kreftlegemidler og infusjonsbehandling skal kodes sammen med prosedyrekoden for administrasjonsform. (WBOCxx WBGMxx,)

Forgiftninger og bivirkninger kodes sammen med tilstandskode.

Finnkode har oppdatert informasjon (se eksempel)

Eksempel 1: Medikament som skal kodes med prosedyre

Eksempel 2: Medikament som skal kodes med tilstandskode.

Tilstandskoder hvor ATC-kode skal registreres (utdrag/mest brukte)

Prosedyrekoder hvor medikament skal spesifiseres (utdrag/mest brukte)

Denne listen er i finnkode mer omfattende, blant annet for terapeutiske injeksjoner i ledd/bevegelsesapparatet og hjerte. Bruk finnkode og se i underteksten.

Referanser

Kodeveiledning 2022

ISF-regelverket 2022

finnkode.no